b'\n_START_ARTICLE_\nAlicikli\xc4\x8dna spojina\n_START_PARAGRAPH_\nAlicikli\xc4\x8dne spojine ali alicikli so ogljikovodiki z najmanj enim ogljikovim obro\xc4\x8dem, ki nimajo aromatskih lastnosti. Alicikli\xc4\x8dne spojine imajo lahko eno ali ve\xc4\x8d alifatskih stranskih verig. Najenostavnej\xc5\xa1a alicikli\xc4\x8dna spojina je cikloalkan ciklopropan. _NEWLINE_Spojine lahko imajo tudi dva ali ve\xc4\x8d obro\xc4\x8dev. Tak\xc5\xa1ne spojine so, na primer, dekalin, norbornen in norbornadien. Spojine z dvema obro\xc4\x8dema, ki se stikata preko enega ogljikovega atoma so spiro spojine. Na\xc4\x8din sklepanja obro\xc4\x8dev pri formiranju alicikli\xc4\x8dnih spojin, se v mnogih primerih lahko predvidi z Baldwinovimi pravili._NEWLINE_Monocikli\xc4\x8dne alicikli\xc4\x8dne spojine z eno dvojno vezjo so cikloalkeni, med katere spadajo ciklopropen, ciklobuten in cikloheksen. Polo\xc5\xbeaje dvojnih vezi v mnogih alicikli\xc4\x8dnih spojinah se lahko predvidi z Bredtovim pravilom.'